Downloaded from YTS.MX
Official YIFY movies site: YTS.MX
Октомври 1937
Дахабон - границата между Доминиканската република и Хаити
Отче наш, Който си на небесата,
да се свети Твоето име,
да дойде Твоето царство.
Да бъде Твоята воля, както на небето, така и на земята.
Насъщния ни хляб дай ни днес,
и прости нам дълговете ни,
както и ние прощаваме на нашите длъжници.
И не въведи нас в изкушение, но избави ни от лукавия. Амин.
Почивай в мир, Мари-Терес.
Ако не викаме силно, няма да разбере, че е мъртва.
Напусна ни само тялото й. Тя ще бъде щастлива.
Сега ще може да се събере с всички останали там горе.
М А Г Д А Н О З
Ще я хвана, да знаете!
Хей, слизай оттам.
Престанете да тормозите животинката.
Тя ще ни нахрани, защо я тормозите?
Отивай да играеш. А ти ела с мен в кухнята.
Добре де.
Мари, този нож не реже.
Има друг там някъде. Погледни - онзи там, той реже.
Дръж я здраво, да не избяга.
Ела с мен.
Гледай внимателно, за да се научиш. Някой ден и ти ще го правиш.
На мен ще ми избяга.
Колкото по-бързо, толкова по-добре. Така няма да страда.
Боже, Сал! Изцапа се. Не стой така. Отиди да се преоблечеш.
Дай на мен.
Президентът Трухильо щял да издаде заповед
срещу хаитяните от тази страна на границата.
Иска да ги прогони всичките.
На всеки негър, който не каже добре "магданоз", му е спукана работата.
Тази нощ ще науча с точност. Имам среща с генерал Пио Вилялона.
Ще ме предупредиш ли? - Нали това правя, Франк.
Шефът сам каза, че не иска хаитяни в този район.
Херман, каква ще е разликата, ако сме отвъд границата?
Мислиш с онази си работа.
Заряза една хаитянка само за да се забъркаш с друга ли?
Познаваме се от деца. Гонили сме магарета заедно. Все ти казвам
да мислиш за децата си, за дома си, за бъдещето си.
И ще осъзнаеш какво си на път да направиш.
Виждаш какво правя - опитвам се, с божията воля, да приключа стаята,
преди раждането.
Или искаш племенникът ти да остане без дом?
Ти си зрял човек, Франк. Прави каквото искаш.
Затова стана военен - за да се занасяш с мен.
Станах военен, за да имам всичко, което ти нямаш,
и да ти го завирам в лицето, негър такъв.
Отиди на срещата с онзи педал Пио Вилялона и ме предупреди.
Никога не си понасял факта, че съм по-бял от теб.
Направо те изяжда отвътре. - По-скоро ми е жал за теб.
Кажи го на испански, ако ти стиска. - Жал ми е за теб, Херман.
Готово, вече съм чиста.
Ела да помогнеш със скубането.
Мари, ела. Продължи ти.
Ела да помогнеш.
Колко жалко, че загубихме майка ти.
Сега кой ще ти помага при раждането? - Още не знам.
Майка ти беше много добра в това. - Знам.
Докога ще бъде с нас духът на Мария Тереса?
Не се казва така. Мари-Терес. - Мари-Терес.
Точно така. Девет дни, Сало.
Девет дни, девет месеца. - Точно така.
Тази жена можеше да вдига скандали по цяла нощ.
Беше по-опърничава и от муле.
Пресякла границата съвсем сама, за да си търси прехраната.
Само смъртта можа да я спре.
Нямаше равна в прерязването на гръкляна на животните.
Мари май не се е метнала на нея особено, а?
Мари ли? И тя носи пламъка на Мари-Терес.
Но още не го е извадила наяве.
Какво каза, чичо? - Аз ли? Нищо. Нищо не съм казал.
Как да не съм силна? - Не това казах. Не съм го казвал.
Вземете, да имате храна за през седмицата.
Кажи на Луи да ми даде кафето за днес.
Добре, тате. - Искам ви тук рано сутринта.
До утре, дай ни благословия. - Бог да ви благослови и да ви пази.
Имам си най-красивата негърка, в нея съм влюбен.
За какво ми е да живея без нея,
без нея съм нещастен.
Имам си най-красивата негърка.
Какво ще правиш, ако ме отведат?
Какво говориш? Не могат да те изведат просто така.
Това не е нещо ново, Франк.
Да, но нещата се поуспокоиха, не са както бяха преди.
Освен това ти живееш с мен тук, в дома ни, а аз съм доминиканец.
Няма за какво да се тревожиш.
Ти може би няма за какво. Аз не съм доминиканка. А ако ме отведат?
Но какво говориш, Мари?
Ако по някакъв начин те отведат оттук, ще дойда с теб, негърке моя.
Ти какво си мислиш? Че ще позволя да те изгубя просто така ли?
Ти си моята жена, а където е жената, там е и мъжът й. Ясно?
Обещаваш ли?
Коя част от това, че този негър те обича
повече от собствения си живот, не можеш да разбереш?
А това какво беше?
Краче ли беше?
Колко силно рита!
Има на кого да прилича, нали? Ще се роди силно като баща си.
И красиво като майка си. Плодът, който расте вътре в теб...
Трябва да пазим много добре това дете.
Така ще расте здраво, силно и красиво като майка си, нали?
Проклятие. Какво става там?
Не, не, ти стой спокойно тук. Почивай си, жено. Остави на мен.
Какво става навън? - Има пожар.
Изглежда е в Партидо. - Пожар ли?
Идвам с теб. - Не, не. Стой тук. Сега се връщам.
Какво става? - Нищо.
Продължавай да спиш, веднага се връщам.
Франк... - Не се тревожи, Мари.
Трябва да се уверя, че момчетата ми са добре.
Заключи вратата, веднага се връщам.
Нали ще се пазиш?
Спипай ми онзи хаитянец там.
Накарай го да каже "магданоз".
Магданоз.
Лягай долу! - Кажи "магданоз", копеле!
Да те чуя!
Деметрио...
Ще те вземем с нас. - Отваряйте, проклетници!
Добре, мамка ви, щом искате, ще изгорите вътре.
Ще те отведем. - Хайде, Мари!
Бог да те благослови.
Мари. Мари, Мари!
Хайде, хайде, бързо!
Да бягаме, бързо, бързо.
Да спрем тук.
Докато не пресечем реката. - Реката ли?
Да. Щом убиха баща ти, който беше доминиканец,
какво мислиш, ще направят с нас?
А Франк?
Не се тревожи, брат ти ще се върне.
Не се плашете.
Ние също бягаме.
Предупредиха ни, преди да пристигнат военните.
Откъде идвате? - Живеехме в Партидо.
Познавате ли семейство Гомес? Хорхе, Рафаел? Живеят с майка си.
Не ги познавам.
Последвайте ме.
Елате.
Мъжът ми отиде в Партидо да търси синовете си. Още не се е върнал.
Знаете ли какво се случва там?
Там останаха само доминиканци. Аз трябваше да напусна.
За да спася семейството си.
Моят мъж е доминиканец.
Скрихме се тук заради малката.
Утре ще продължим към Хаити.
Изгасете светлината. Ще ни намерят.
Отивам да потърся Франк. - Ами аз?
Остани тук с чичо.
Ако се събуди и не те види, ще се изплаши.
Ами ти?
Ако ще пресичаме реката, трябва да го направим заедно.
Не искаш ли да видиш брат си?
Ще се върна преди съмване. Ако не се върна, пресечи с тях.
Грижи се за чичо.
Татко, дръж се, татко.
Не ме оставяй, татко.
Господи, боже мой.
Мъжът ми връща ли се тук?
Ти си бременна, бягай.
Кажи ми дали си виждал Франк.
Мисля, че не е успял да се върне навреме. Трябва да пресечеш реката.
Няма да пресека реката.
Не може да обикаляш из Партидо. - Може, и още как.
Убиват хаитяните, какво не ти е ясно?
Мама казваше, че духовете на семейството закрилят детето.
Нищо няма да ни се случи.
Татко... Дръж се, татко.
Хайде, живо!
Хайде, хайде, хайде! Бързо, бързо!
Хайде, живо, да ви се не знае! - Бързо!
Хайде, живо! Размърдайте се, по дяволите!
Хей, ти там! Ти там! Ела насам.
Стой мирно. Какво има? - Дойдох да търся мъжа си.
Кой е мъжът ти?
Доминиканец е.
Как се казва? - Франк Гомес.
А ти как се казваш?
Мъжът ми е със синовете си. Дойдох да го търся.
Там горе не остана нищо - нито семейства, нито жива душа.
Бременна съм, господине. - Какво ме засяга? Дръж се за мен!
Хей, стой на място!
Уцелих я, мамка му. - Клъцни й ухото.
Дръж за миг.
Скотът е убил сержанта!
Така ли? Тогава значи сержантът вече съм аз. Идвайте, да тръгваме.
Побързай с това ухо. - Чакай де, ти винаги ги режеш зле.
Почти съм готов.
Виж само каква красота. Задръж.
Ти колко уши събра?
Ако броим и онова на момчето, стават 17. А ти?
Франк?
- Мари?
Какво правиш тук?
Ранен ли си? - Малко съм насинен, но съм добре.
Но... Но синовете ми не са. Моите момчета...
Не, не. Не се натоварвай, ще се изправя.
Добре ли си? Дишай. Дишай.
Точно така.
Добре ли си? - Трябва да бягаме, Франк.
Да. Да бягаме.
Внимавай.
Къде отиваме? Саломе ни чака в една пещера.
Те как са?
Те са добре, но баща ти не е.
Ела.
Той само искаше да те предпази.
Убиват всеки, който им се изпречи.
Не биваше да идваш да ме търсиш, Мари.
Трябваше да те намеря.
Ще идем у Херман. Хайде.
Военните са завардили пътищата, а той може да ни скрие там.
Херман също е от военните.
По-добре да намерим чичо и Саломе и да пресечем реката.
Никой не е толкова луд, че да търси хаитяни в дома на военен.
Да идем там, хайде.
А сестра ти, Франк?
Имай ми доверие. Точно сега искам да си на сигурно и спокойно място.
А после може да изляза да ги търся.
Хайде, да тръгваме. Внимавай.
Марта. - Момчета, лягайте си.
Марта.
Нуждаем се от помощта ти. - Херман не е тук.
Марта, моля те.
Прости ми, Франк, но не мога. Не мога да ви пусна вътре.
Само докато това приключи. Нека Мари остане, аз ще изляза!
Това няма да приключи днес. Нито утре, нито вдругиден.
Да тръгваме.
Моля те. Херман каза да дойда, ако имам нужда от каквото ида е.
Знаеш, че с него се познаваме от деца...
Херман нищо не ми е казвал, а трябва да мисля за своите деца.
Махайте се.
Казах да се махате!
Тръгвайте.
Да идем в дома на семейство Гонсалес.
Защо? Тук вече никой не ни иска.
Имат стаичка, в която мисля, че мога да те скрия.
Във всеки случай Мигелина ще е там, а тя винаги...
Саломе ли е?
Не е тя.
Клякай, клякай! - Кой си ти? Попитах кой си ти!
Хуан Гомес, господине.
Аз съм доминиканец. - И какво правиш тук?
Нищо не правя, аз... Преджобвах ги за дребни...
Тук, в този джоб.
А тези монети? Тези монети не са твои.
Вижте какво намерих, полковник.
Поредният, възползващ се от ситуацията.
Нищо лошо не правех... - Да мълчиш!
Тук има само две страни:
тази на Доминиканската република, която е с Шефа. И онази на Хаити.
За бога, господине, аз съм на страната на Шефа.
Докажи ми го.
Господине, аз не съм военен.
Докажи верността си към Шефа.
Или твоят живот, или този на хаитянчето. Ти избираш.
Но, вие вече сте го вързали и... - Убий го!
А сега и другия.
Пусни го! Пусни го! Пускай, мътните те взели! Пусни го.
Какво ти стана, малоумнико? Хайде, убий го!
Не мога. - Разбира се, че можеш.
Но той е само дете.
Сега е дете. Но ще порасне, преди да се усетиш.
Ще ти яде храната, ще ти открадне земята
и ще ти вземе работата. Убий го!
Казах ви, че не мога.
Ползвайте мачете за останалите. Да изглежда като свада между селяни.
Да ги подпаля ли? - Не. Да умрат като онова, което са:
храна за кучета.
Да тръгваме, хайде. Хайде, хайде, по дяволите.
Да тръгваме. Хайде.
Бързо!
Не днес, детето ми, не днес.
Не днес. Не днес, миличко.
Кой е там? Тук е частна собственост, предупреждавам ви!
Моля ви, нуждая се от помощ.
Кой е там?
Сама съм.
Махай се, махай се. - Помогнете ми, моля ви.
Господин Гонсалес, аз съм жената на Франк.
Онзи, който обработваше земята ти.
Мари? - Раждам.
Ела, ела, ела. Влез детето ми.
Спокойно. Спокойно.
Седни, седни.
Кажи, детето ми. Ранена ли си?
- На теб как ти се струва?
Не знам. Трябва да я измием добре и да видим дали има рани някъде.
Мигелина! - Какво се случи с Франк?
Щом като е доминиканец, трябва да е добре.
Какво се случи с Франк?
Стига, Лоренсо, не я притискай. Мигелина, побързай, за бога!
Слушам, госпожо, повикахте ме. - Мигелина, донеси вода и кърпи.
Тусен. Алдо. Какво гледате? - Донеси вода, за да я измием.
Няма нищо, момичето ми. Всичко ще бъде наред. Трябва да дишаш.
Устата й е пресъхнала, трябва да й донесем вода.
Да видим сега.
Заело е положение за излизане, госпожо.
Погледни ме, дъще. Раждаш.
Това е твоят дом. Но от мен да... - Госпожо, отивам за вода.
Ние с това чернокожо момиче сме в опасност.
Какво й има?
Втасахме я.
Ето, съкровище, пийни си.
Полека. Бавничко, момичето ми.
Почакай. На глътки, не забравяй, че имаш контракции.
И дишай. Точно така. Точно така. Точно така.
Така.
Спокойно, миличка, знам, че боли.
Не е ли опасно да съм във водата?
Не. Дори е по-добре. И ще ти помогне при раждането.
Децата трябва да се раждат във вода.
Имам много опит с това.
Защо спря да мърда?
Ще се размърда.
Спокойно, дъще, добре ще се размърда.
Имаш ли деца? - Да, слава на бога.
Мигелина? - Да, дъще?
Какво мога да направя, за да не се роди днес?
Нищо не можем да направим. - Страхувам се да родя тази нощ.
По дяволите, дъще. Представям си зверствата, които си видяла днес.
Но това дете няма нищо общо с тях.
Часа на раждането не го определяме нито ти, нито аз.
Само ще присъстваме.
За да се роди добре, спокойно. Това можем да направим.
Ще ти донеса хавлия, премръзна.
Всичко ще бъде наред, миличко.
Всичко ще бъде наред.
Добре. Сега единственото, което можем да направим, е да чакаме.
Може да се затворим и да се правим, че не виждаме случващото се.
Андре, за бога. Не сме се затворили.
Случващото се навън няма нищо общо с вас или с нас.
Какво знаем за случващото се навън?
Видя как дойде това момиче.
Тя е негърка от село. - А ние?
Ние сме рафинирани негри.
Жулиет, много те моля! Престани да повтаряш тази нелепица!
Андре, не е нелепица. Съпругата ти е права.
Онова девойче е едно нещо, а вие сте нещо съвсем друго.
Вие притежавате пари, имоти, бизнес. Вие сте пристойни хора, които...
Дават принос.
Това казвам и аз, любими. Ние сме различни.
Нима? А защо тогава сме тук, а не в дома си?
Трухильо иска да избели страната. Проумей го вече.
Мислиш ли, че беше грешка да я пуснем?
Не. Може да мине за доминиканка, ще кажем, че е дъщеря на Мигелина.
Рамона, никой няма да повярва.
И не трябва да се прави на каквото и да било.
Защото това е доминикански дом. Няма да дойдат тук.
За бога!
И аз на това се надявам. Но искам да бъда подготвен за всичко.
За доброто на семейството ми.
Готов съм да пресека реката, ако е необходимо.
Никаква река няма да пресичам. Нищо не ме чака отвъд!
Това е просто приумица на Шефа, която му скимна преди време,
и заговори за "орязвания".
Но го спомена само за определени места.
Орязвания ли? От вида, в който пристигна момичето,
ми става ясно, че става дума за нещо много по-лошо.
Още ли си мислите, че става въпрос за извеждането на хаитяните?
Казвам ти го за последно - това е доминикански дом.
Нима? - Случващото се няма за влезе тук.
Доминикански - като градинаря ти, Франк.
Но я ми кажи, къде е той сега?
Андре, много те моля! Приеха ни на добра воля.
Да предположим, че е жив. Тогава къде е?
И защо тя е дошла чак дотук, по дяволите?
Мили, успокой се.
Толкова мъка заради този проклет...
Рамона.
Единственото, което ще гарантира сигурността на семейството,
е да изявим гласно верността си към Шефа.
Миличка, не обръщай внимание на онова, което говорят там.
Ти си на възможно най-доброто място.
Така че бъди спокойна.
Чу ли? Бъди спокойна. Ще те прегледам.
Да видим как вървят нещата.
Още ли не са ти изтекли водите? Не са ли, дъще?
Мисля, че не са.
Сигурна съм, че ако ти изтекат водите, ще разбереш.
Ще ти се стече струйка вода по краката.
Както когато пишкаш. По същия начин.
И какво да правя тогава? - Как какво?
Ще започнеш да вървиш.
Трябва да вървиш, дъще.
Всичко ме боли - гърбът, краката... - Да, трябва да направиш усилие.
Трябва да помогнеш на детето да се намести.
Този корем не е растял за днес, а виж как раждането подрани.
Така че да се изправим и да повървим.
Разтъпчи се тук. Ще се върна след миг да те проверя, става ли?
Как ще се казва?
Още не знам. Зависи дали е момче, или момиче.
Ти как се казваш? - Тусен.
Тусен ли? Колко хубаво име.
Искате ли да пипнете? - И аз искам да пипна.
Може да ме пипнете едновременно.
Виж как си се оживила.
Кажи ми, миличка, как се чувстваш?
Много по-добре.
Момчета, елате тук, не я притеснявайте.
Толкова вълнение ви стига за цяла година.
Потърсете Мигелина да ви сложи да спите.
Мигелина казва, че раждането наближава.
Госпожо, моля ви. Бихте ли й казали да ми помогне да го отложа?
Не искам да се ражда днес.
Миличка, не мисли за това, не го решаваш ти.
А тук нищо лошо няма да ти се случи.
Много ви благодаря. От името на бебето си.
Няма за какво да ми благодариш. Трябва ли ти нещо? Може би вода?
Не, имам си всичко.
Добре тогава, дъще, почивай си. - Благодаря ви.
Сигурна ли си, че си добре?
Добре съм, само ме болят краката и гърбът...
Откъде идваш? - От Корал Гранде.
Боже мой. Мари, мисля, че ти дължим извинение.
Извинение за какво?
Не се преструвай, че не си ни чула. Ние не сме такива хора.
Но Андре е имал много тежък живот...
Всичко се разви много бързо, за нас и за детето ни.
Имате много мил син.
Да, много е умен и любознателен. Иска да стане лекар.
Така ли? Дано се осъществи.
Много си красива.
И много смела. Ако родиш момиче, ще бъде като теб.
Благодаря ви.
Отворете!
Отваряйте веднага! Отваряйте! Да не сте глухи?
Гонсалес, отвори вратата!
Добър вечер.
Какво има, генерал Вилялона? - Добър вечер, Гонсалес.
На вашите услуги.
Вижте, господине...
Дойдох да отведа хаитяните, които държите тук вътре.
Но всички тук са доминиканци.
Гонсалес.
Подчини се, и нищо лошо няма да сподели теб и семейството ти.
С твое позволение, Лоренсо.
Господине, приемете това като знак на уважение от мен и семейството ми.
Уважение към страната ви, към вашия...
Към вашия Шеф. Уважение към вас и колегите ви.
Вие кой сте? - Андре Боне - собственикът на...
Кой ви каза, че става дума за пари?
Полковник...
Моля ви, ще ви съдействаме както кажете.
А съпругата ви?
Къде е съпругата? - Ето ме.
Много добре. - А момичето, което е там?
Тя е доминиканка.
Извикай я. - Мигелина.
Идвай тук.
Слушам, господине. - Кажи "магданоз".
Магданоз.
Не те чувам.
Магданоз. - По-високо!
Магданоз!
Спаси се, негърке.
Тук някъде крие ли се още някой? - Магданоз, магданоз...
Отзад крие ли се някой друг хаитянец?
Магданоз, магданоз...
Сигурен ли си, че няма други скрити хаитяни тук?
Няма. - По-високо, не те чувам!
Няма.
Херман, претърси къщата.
Аз ще отведа тези двамата и детето. - Не!
Недейте! - Недейте!
Рамона, стой тук.
Ти какво правиш тук? Къде е Франк?
Глуха ли си, или какво? Питам те къде е Франк!
Обичах Франк като собствен брат. - Но не повече от мен.
Само изпълняваме заповедите на Шефа. Да не мислиш, че искам да съм тук?
Трябва да те убия и да те забравя завинаги.
Сигурна съм, че колкото и да искаш, никога няма да забравиш тази нощ.
Мислиш ли, че заслужаваме подобно нещо?
Херман!
Тук отзад има една хаитянка. Доведи ми я!
Чуваш ли? - Идвам!
Веднага идвам!
Франк беше предупреден. Лично го предупредих.
Само искам да се роди на сигурно място.
Ще ме убият.
Не.
Ще убият всички ни.
Занеси им това.
Мамо! Мамо!
Не! Не! Не!
Умолявам... Не!
Товарете ги.
Готови ли сме?
Вземете го и да тръгваме.
Полковник. Едната беше бременна, беше много тежка.
Увери ли се, че си я убил?
Саломе?
Чичо?
Никой от военната диктатура на Рафаел Леонидас Трухильо
не поема отговорност за клането на хаитяни през 1937.
Международният натиск принуждава Трухильо
да плати 525 000 долара на правителството на Хаити.
Тези пари не достигат до жертвите. Не е свикан международен съд,
който да разследва "Клането на магданоза",
не е регистриран и броят на ранените и загиналите.
Превод АЛЕКСАНДРИНА ГЮНДОАН
Филмът е обработен в ДОЛИ МЕДИЯ СТУДИО